**5-æм кълас**

**Темæ: Фæззыгон фынтæ. Иумæйаг ахуыр**

***Урочы нысантæ:***

а)рацыд лексикон æмæ грамматикон æрмæгæй пайда кæнын бæлвырд ныхасы мидæг; аразын диалогон æмæ монологон ныхас; аудионыхасмæ хъусын, йæ бындурыл баст текст аразын;

æ)разæнгард кæнын скъоладзауты хи хъуыдытæ дзурынмæ;

б) бацархайын ахуырдзауты эстетикон æнкъарæнтæ фæхъæздыгдæр кæныныл.

**Урочы цыд**

**I.Индикатор**

Рудзынгæй æрбатахтис тæгæры сыф. Скъоладзаутæ дзурынц сæ ассоциацитæ уыцы сыфимæ (*фæззæг, хур, бæлас, тæгæр, дымгæ, сыгъзæрин, ахорæнтæ, арм, нывгæнæг*)

1.Урочы темæ сбæлвырд кæнын, интерактивон фæйнæгыл æй равдисын.

**2.Диктант дефиницитæй.**

* У рæсугъд афæдзы афон, бæлæстыл скæны ирд дарæс. *Фæззæг*
* Бæлæстæй хауынц зæхмæ.  *Згъæлынц*
* Йæ сыфтæ сты армы хуызæн, ис Канадæйы тырысайыл. *Тæгæр*
* Цæры бæласыл, уарзы къозотæ, гыркъотæ. *Æхсæрæг*
* Ис ын судзинтæ, у тымбыл, уарзы æхсыр. *Уызын*
* Уыдон гуырæн бонмæ æрбахæссынц. *Лæвæрттæ*
* Лæвæрттæ куы раттынц. *Балæвар кæнынц*
* У зынаргъ, бур, тынг æрттивы. *Сыгъзæрин*
* Вæййы цымыдисаг, гыццылæй нын сæ фæкæсынц нæ нанатæ æмæ ныййарджытæ. *Аргъау*
* Æрызгъалы сыфтæ, вæййы тыхджын æмæ уазал. *Дымгæ*

**3. Саразын вазыгджын хъуыдыйæдтæ бæттæгтæ *фæлæ; æмæ; та-*имæ.**

 **Карточкæтимæ куыст (№1)**

Дымгæ—дымгæ æрызгъæлдта --- … Дымгæ сыфтæ æрызгъæлдта, æмæ бæлæстæ афтæ рæсугъд нал уыдысты.

Фæззæг ---- фæззæг ралæууыдис ---… Фæззæг ралæууыдис, фæлæ цъиутæ нæма атахтысты.

Уызын --- уызыны федтам ----… Мах федтам уызыны, ме мбал та федта мыстулæджы.

**4.Текстыл афæлгæст**. Саразын цыбыр текст интерактивон фæйнæгыл. Хъуыдыйæдты кæрæттæ ссарын.

**5.Диалоджы репликæтæ баххæст кæнын.**

**Карточкæтимæ куыст** (**№2)**

- ….. ….. ….. …..? *(Цæмæн баззадис Агуындæ хъæуы?)*

- Уымæн æмæ æххуыс кодта зæрæдтæн.

- …. …… …..? *(Цы ‘рцыдис иу æхсæв?)*

- Дымгæ æнгуз бæласы сыфтæр æрызгъæлдта.

- ….. ….. ……? *(Чи æфснæйдта сыфтæр?)*

- Агуындæ йе мбал Зæринæимæ.

- …. ….. ….. …..? *(Цы скодта нана чызджытæн?)*

- Нана чызджытæн скодта уæливыхтæ.

- ….. ….. …..? *(Кæмæн ракодта арфæтæ зæронд ус?)*

- Зæронд ус Зæринæйæн арфæтæ ракодта.

**5.Диалог аив бакæсын**

**6.Зарæгмæ байхъусын. «Хъæды зайынц бæлæстæ». Рахизын аргъауы темæмæ.**

**7.Бакусын аудированийы размæ дзырдбæстыты тæлмацыл. Ссарын дзырдбæстытæн сæ къæйттæ**

**Карточкæтимæ куыст (№3)**

|  |  |
| --- | --- |
| **Стыр æрдуз** | **Никогда не грустил** |
| **Цъæх-цъæхид дардта-** | **Умный ёж** |
| **Æнкъард никуы кодта** | **Большая поляна** |
| **Зондджын уызын** | **Ловкая белка** |
| **Зæронд къæрта**  | **Сверкали как золото** |
| **Цæрдæг æхсæрæг** | **Гордился своим одеянием** |
| **Сыгъзæринау æрттывтой**  | **Дальше дуба** |
| **Хъал уыдис йæ дарæсæй** | **Ярко зеленел** |
| **Тулдз бæласæй дарддæр** | **старое деревянное ведро** |

**8.Аудировани.**

****

**9.Фæрстытæн дзуæппытæ раттын:**

* Чи цардис хъæды?
* Цавæр уыдис уый?
* Кæд зарыдысты цъиутæ йæ сыфтæры?
* Цал хæлары уыдис тæгæр бæласæн? Чи уыдысты?
* Цавæр къаба скодта тæгæр бæлас фæззæджы?
* Цы ‘рцыдис иухатт?

**10.Æрхъуыды кæнын аргъауæн кæрон.**

Ахуыргæнæг æххуыс кæны скъоладзаутæн, æвдисы сын нывтæ. Нывты хъæды цæрæгойтæ хæссынц лæвæрттæ.

 **Ахуырдзаутæ кæсынц, цы хъуыдыйæдтæ æрхъуыды кодтой, уыдон.**

* ***Уызын æбахаста тæгæр бæласæн фæткъуытæ, æхсæрæг та –къозотæ. Тæгæр бæлас бацин кодта.***
* ***Тæгæр бæласы æрдхæрдтæ баныхас кодтой æмæ йын æрбахастой алыхуызон лæвæрттæ: кæрдотæ, мыртгæ, æхсæртæ.Тæгæр бæлас йæ мидбылты бахудтис.***
* ***Æхсæрæг æмæ уызын бадзырдтой хъæды цæрæгойтæм: рувасмæ, тæрхъусмæ ,мыстытæм, мæргътæм. Уыдон æрхастой рæсугъд сыфтæ тæгæр бæласæн: бур, сырх, сырхбын. Цъиутæ сæ æрцауыгътой бæласыл. Тæгæр бæлас бахудтис.***

**11.Кæронбæттæн. Хатдзæгтæ. Бæрæггæнæгтæ**

**12.Рефлекси.**

**Тæгæр бæласыл скъоладзаутæ ауындзынц алыхуызон сыфтæ: бур - урок сæ зæрдæмæ фæцыдис, хæслæвæрдтæ иууылдæр бамбæрстой; сырх - цыдæртæ нæ бамбæрстой; кæрдæгхуыз – бирæ хæслæвæрдтæ нæ бамбæрстой.**